KOMISJONI TEATIS

Euroopa merenduse ühtsete kontaktpunktide keskkonna mitmeaastane rakenduskava

(2021/C 299/03)

1. Käesoleva dokumendi eesmärk

Euroopa merenduse ühtsete kontaktpunktide keskkonna määruse (1) artikli 19 kohaselt peab komisjon pärast liikmesriikide ekspertidega asjakohast konsulteerimist võtma vastu ja vaatama igal aastal läbi mitmeaastase rakenduskava (2). Mitmeaastase rakenduskava eesmärk on hõlbustada kõnealuse määruse õigeaegset rakendamist ning pakkuda kvaliteedikontrolli mehhanisme ja menetlusi ühtlustatud liidesmooduli ja Euroopa merenduse ühtsete kontaktpunktide keskkonna muude vastavate ühtlustatud elementide kasutuselevõtuks, hooldamiseks ja ajakohastamiseks.

2. Taustteave

Euroopa merenduse ühtsete kontaktpunktide keskkonna määrusega tunnistati kehtetuks teavitusformaalsusi käsitlev direktiiv 2010/65/EL ning loodi olemasolevatele riiklikele merenduse ühtsetele kontaktpunktidele tuginedes ühine koostalitluslik keskkond, et laevad saaksid sadamakülastuse ajal esitada kaldale teavet. Eelkõige anti sellega komisjonile õigus määrata kindlaks ühtlustatud andmekogum, mis hõlmab kõiki aruandluskohustusi, ning arendada ja hooldada riiklike merenduse ühtsete kontaktpunktide jaoks ühiseid liideseid ja teenuseid. Seda hakatakse kohaldama alates 15. augustist 2025.

2.1. Delegeeritud volitused

Euroopa merenduse ühtsete kontaktpunktide keskkonna määruse artikliga 3 on komisjonile antud õigus võtta vastu delegeeritud õigusakte, et:

— muuta kõnealuse määruse lisa, eesmärgiga loetleda ELi, rahvusvahelistest või siseriiklikust õigusest tulenevad teavituskohustused seoses sadamakülastusega ning

— täiendada määrust, et kehtestada ühtsete kontaktpunktide keskkonna andmestu ja seda muuta (teavituskohustuste alusel nõutavate andmeelementide täielik loetelu).

Esimene selline delegeeritud õigusakt tuleb võtta vastu hiljemalt 15. augustiks 2021. Järgnevad teised, kui lisa ja/või andmekogumit on vaja muuta. Kuna asjaomaseid õigusakte võidakse sageli muuta, eeldatakse, et sellised õigusaktid võetakse vastu korrapäraselt. Euroopa merenduse ühtsete kontaktpunktide keskkonna määruse artikli 4 lõike 3 kohaselt võib ühtsete kontaktpunktide keskkonna andmestut muuta ainult kord aastas, välja arvatud põhjendatud juhtudel. Vastavalt delegeeritud volituste kasutamisele on tegevus jaotatud järgmiste projektide vahel:

Tabel 1

Komisjoni ülesannete hulka kuuluvad projektid, mis tulenevad delegeeritud sätetest

Projekt Tähtaeg Ühtsete kontaktpunktide keskkonna andmestu loomine 2021. aasta III kvartal Ühtsete kontaktpunktide keskkonna andmestu muutmine 2023 (esialgne)





Tabel 2

Delegeeritud volitustest tulenevad ülesanded

Ülesanne Tähtaeg Delegeeritud õigusakt ühtsete kontaktpunktide keskkonna andmestu loomise ja lisa muutmise kohta 2021. aasta III kvartal Delegeeritud õigusakt(id), millega muudetakse ühtsete kontaktpunktide keskkonna andmestut ja/või lisa 2023 (esialgne) Aruanne Euroopa Parlamendile ja nõukogule delegeeritud volituste kasutamise kohta 2022. aasta IV kvartal

Delegeeritud õigusaktide ettevalmistamise käigus konsulteerib komisjon merendusvaldkonna digitaalsüsteemi ja -teenuste kõrgetasemeline korraldusrühma (3) ühtsete kontaktpunktide keskkonna ekspertide allrühmaga ja võimalike muude sidusrühmadega.

2.2. Rakendamisvolitused

Euroopa merenduse ühtsete kontaktpunktide keskkonna määrusega anti komisjonile rakendamisvolitused ja kehtestati mitmel juhul vastuvõtmise tähtajaks 2021. aasta kolmas kvartal, eelkõige selleks, et võimaldada komponentide õigeaegset väljatöötamist ja jätta liikmesriikidele piisavalt aega oma riiklikesse merenduse ühtsetesse kontaktpunktidesse vajalike kohanduste kavandamiseks. Vajaduse korral on sellised tähtajad esitatud tabelis 3.

Tabel 3

Rakendusaktide vastuvõtmise esialgne ajakava

Rakendusakt Tähtaeg Rakendusakt, milles loetletakse sisenemise ülddeklaratsiooni teave, mis tuleb teha kättesaadavaks riiklikele merenduse ühtsetele kontaktpunktidele (4). 2021. aasta III kvartal Rakendusakt(id) riiklike merenduse ühtsete kontaktpunktide liideste ja muude elementide kohta (5). 2021. aasta III kvartal Ühtset kasutajaregistrit ja juurdepääsu haldamise süsteemi käsitlev rakendusakt (6) 2021. aasta III kvartal Ühtsete kontaktpunktide keskkonna andmebaase käsitlev(ad) rakendusakt(id) (7). 2021. aasta III kvartal Rakendusakt, millega määratakse kindlaks andmete taaskasutamise mehhanismis kasutatavad andmed (8) 2023 (esialgne) Laeva sanitaarkontrolli andmebaasi käsitlev rakendusakt (9) 2024 (esialgne) Ühist suunamisteenust käsitlev rakendusakt (10) 2024. aasta II kvartal

3. Sidusrühmadega konsulteerimise strateegia

On väga oluline, et komisjon korraldaks ettevalmistava töö käigus asjakohaseid konsultatsioone muu hulgas ka ekspertide tasandil ning et need konsultatsioonid toimuksid vastavalt põhimõtetele, mis on sätestatud 13. aprilli 2016. aasta institutsioonidevahelises kokkuleppes parema õigusloome kohta.

Sisekonsultatsioonid

Sisekonsultatsioone teiste komisjoni talitustega korraldab ühtsete kontaktpunktide keskkonna õigus- ja poliitika juhtrühm ning temaga konsulteeritakse projekti iga olulise vahe-eesmärgi osas või juhul, kui projekti on vaja põhjalikult ajakohastada, või vähemalt kaks korda aastas.

Liikmesriigid

Komisjon peaks delegeeritud õigusaktide ettevalmistamisel tagama, et liikmesriikide ekspertide ja äriringkondadega konsulteeritakse läbipaistval viisil ja piisavalt varakult. Sellega seoses konsulteerib komisjon kõrgetasemelise korraldusrühma ühtsete kontaktpunktide keskkonna ekspertide allrühmaga, kus liikmesriike esindavad merenduseksperdid ja ühtsete kontaktpunktide keskkonna riiklikud koordinaatorid. Töö jaotatakse ekspertide valdkonnapõhiste rühmade vahel konkreetsete teemade kaupa, nt andmed, liidesed ja andmebaasid. SafeSeaNeti ja ühtsete kontaktpunktide keskkonna ühiste andmebaaside kasutamisega seotud projektide puhul konsulteeritakse ka kõrgetasemelise korraldusrühma SafeSeaNeti allrühmaga.

Asjaolu, et Euroopa merenduse ühtsete kontaktpunktide keskkonna määruse kohaldamisala hõlmab mitut sisenemise ja väljumisega seotud tolliformaalsust, nõuab tolliasutuste asjakohast kaasamist. Vajaduse korral konsulteerib komisjon asjaomaste tolliekspertide rühmadega, nagu elektroonilise tolli koordineerimisrühm ja tollisüsteemi ärirühm (mida haldab maksunduse ja tolliliidu peadirektoraat). Sel eesmärgil võib korraldada ühtsete kontaktpunktide keskkonna ekspertide allrühma ja eespool nimetatud rühmade ühiskoosolekuid.

Komisjon korraldab sellised konsultatsioonid piisavalt varases etapis, mil valmistatakse ette rakendusaktide eelnõud, mis esitatakse digitaalsele transpordi ja kaubanduse hõlbustamise komiteele arvamuse saamiseks.

Komisjon tagab, et rakendamise igas etapis konsulteeritakse liikmesriikide ametiasutustega. Liikmesriigid vastutavad koordineerimise eest riiklikul tasandil. Samuti peavad nad tagama nõuetekohase konsulteerimise riiklike sidusrühmadega ühtsete kontaktpunktide keskkonna rakendamiseks nende riigis.

Muud sidusrühmad

Komisjon tagab, et tööstusühendused osalevad eksperdirühmades vaatlejatena. Lisaks võib ta korraldada seminare rakendamise konkreetsete aspektide kohta, et koguda arvamusi ja tagasisidet merendussektori peamistelt sidusrühmadelt.

4. Ühtsete kontaktpunktide keskkonna IT-arhitektuur

Ühtsete kontaktpunktide keskkonna moodustavad kesksed ja riiklikud IT-komponendid. Riiklike merenduse ühtsete kontaktpunkte täiendavad ühtlustatud teavitusliidesmoodul (RIM) süsteemidevaheliseks teabevahetuseks, graafiline kasutajaliides (GUI), ühtne kasutajaregister ja juurdepääsu haldamise süsteem, ühised andmebaasid ja ühine suunamisteenus (CAS).

Joonisel on kujutatud ühtsete kontaktpunktide keskkonna arhitektuuri põhikomponente liikmesriigis, sealhulgas seda, kuidas riiklik merenduse ühtne kontaktpunkt suhtleb ettevõtjate ja ametiasutuste süsteemidega.

Ühtsete kontaktpunktide keskkonna keskne komponent on riiklik merenduse ühtne kontaktpunkt, mis on liikmesriigi tasandil loodud ja käitatav tehniline platvorm, mille kaudu saadakse, vahetatakse ja edastatakse elektrooniliselt teavet teavituskohustuste täitmiseks (Euroopa merenduse ühtsete kontaktpunktide keskkonna määruse artikli 2 lõige 3).

Osalised, komponendid ja ühised vahetusmehhanismid on loetletud allpool:

Tabel 4

Ühtsete kontaktpunktide keskkonna osaliste, komponentide ja ühiste mehhanismide esialgne loetelu

Element Kirjeldus Artiklid 1 Riiklik merenduse ühtne kontaktpunkt Artikli 2 lõige 3 2 Graafiline kasutajaliides Artikli 2 lõige 9 ja artikli 6 lõige 4 3 Ühtlustatud teavitusliidesmoodul Artikli 2 lõige 4 ja artikli 6 lõige 1 4 Ühtne kasutajaregister Artikli 12 lõige 1 5 Ühtne kasutajaregister ja juurdepääsu haldamise süsteem Artikli 12 lõiked 1, 2 ja 3 6 Ühine suunamisteenus Artikli 2 lõige 10 7 Ühtsete kontaktpunktide keskkonna laevaandmebaas Artikkel 14 8 Ühine asukohaandmebaas Artikkel 15 9 Ühine ohtlike kaupade andmebaas Artikkel 16 10 Ühine laeva sanitaarkontrolli andmebaas Artikkel 17 11 SafeSeaNet (riiklik SafeSeaNeti süsteem ja keskne SafeSeaNeti süsteem) Artikli 8 lõige 4 12 Tolli käsitlevad lisasätted Artikli 11 lõiked 1 ja 2 13 Deklarandid Artikli 2 punkt 11 14 Andmeteenuse osutajad Artikli 2 punkt 13 15 Muud teavitusvahendid Artikkel 7 16 Sadamateenuse osutajad Artikli 2 punkt 15

5. Ühtlustatud elementide väljatöötamine ja ajakohastamine

Ühtlustatud teavitusliidesmoodul

Euroopa merenduse ühtsete kontaktpunktide keskkonna määruse kohaselt peab komisjon tihedas koostöös liikmesriikidega töötama 2022. aasta kolmandaks kvartaliks välja ühtlustatud teavitusliidesmooduli (RIM) (11) süsteemidevaheliseks teabevahetuseks. Esimene rakendusakt, millega kehtestatakse ühtlustatud teavitusliidesmooduli funktsionaalsed ja tehnilised kirjeldused, on kavas vastu võtta 2021. aastal.

Tihedas koostöös liikmesriikidega võib komisjon koostada ka sõnumite rakendusjuhise, milles kirjeldatakse kasutajate ja ühtlustatud teavitusliidesmooduli vahelist teabevahetust. Teabe töötlemine riiklike merenduse ühtsete kontaktpunktide ja asjaomaste asutuste vahel jääb liikmesriikide vastutusalasse.

Ühtlustatud teavitusliidesmooduli esimene väljalase valmib eeldatavasti 2022. aasta III kvatalis, pärast mida seda ajakohastatakse, vajaduse korral enne Euroopa merenduse ühtsete kontaktpunktide keskkonna määruse kohaldamise kuupäeva (15. august 2025) ja pärast seda. Pärast ühtlustatud teavitusliidesmooduli tehniliste kirjelduste vastuvõtmist ning kooskõlas määruse artikli 19 punktidega a, d ja h kehtestab komisjon esialgsed tähtajad järgmisteks toiminguteks:

— liikmesriigid integreerivad ühtlustatud teavitusliidesmooduli riiklike merenduse ühtsete kontaktpunktidega ning

— liikmesriigid ja deklarandid lõpetavad järk-järgult ühtlustatud teavitusliidesmooduli vanemate versioonide kasutamise.

Ühine suunamisteenus

Kooskõlas Euroopa merenduse ühtsete kontaktpunktide keskkonna määruse artikli 13 lõikega 2 võetakse ühise suunamisteenuse tehnilised kirjeldused vastu 2024. aasta III kvartaliks. Selle komponendi väljatöötamine algab eeldatavasti pärast ühtlustatud teavitusliidesmooduli väljatöötamist ja see peab saama valmis enne määruse kohaldamise kuupäeva (15. august 2025). Pärast tehniliste kirjelduste vastuvõtmist ja kooskõlas määruse artikli 19 punktidega b ja e kehtestab komisjon ajakava ühise suunamisteenuse integreerimiseks üldisesse aruandluskeskkonda ja muudatuste haldamise korra selle ajakohastamiseks.

Ühtsete kontaktpunktide keskkonna kasutajaregister ja juurdepääsu haldamise süsteem

Komisjon loob ühtse kasutajaregistri ja juurdepääsu haldamise süsteemi ning tagab selle kättesaadavuse, et autentida riiklikke merenduse ühtseid kontaktpunkte kasutavaid deklarante ja andmeteenuse osutajaid. Riiklikud ametiasutused pääsevad süsteemile juurde ka juhtudel, kui on nõutav autentimine.

Ühtse kasutajaregistri ja juurdepääsu haldamise süsteemiga nähakse ette liidu registri kaudu üksikkasutajate registreerimine ELi tasandi tuvastusega, kasutajate haldamine üldisel tasandil ja kasutajate kontroll ELi tasandil.

Kui kasutajaregistri ja juurdepääsu haldamise süsteemi tehnilised kirjeldused on vastu võetud, määrab komisjon kindlaks ajakava selle integreerimiseks ühtlustatud teavitusliidesmoodulisse ja riiklikesse merenduse ühtsetesse kontaktpunktidesse.

6. Rakendamise etapid

Ühtsete kontaktpunktide keskkonna rakendamine toimub mitmes etapis, mis võivad osaliselt kattuda. Ajapiirangud tähendavad, et mõned ülesanded täidetakse võimaluse korral paralleelselt. Mõned toimingud sõltuvad siiski varasemate kohustuste täitmisest, seega tuleb sõltuvusi üksikasjalikult analüüsida.

Kava koosneb järgmistest etappidest:

Etapp 0: Algus (2019. aasta II kvartal) Kehtestatud on üldkava projekt, peamised organisatsioonilised struktuurid, teabevahetuskanalid ja koordineeritud rakendamise volitused.

Etapp 1: Funktsionaalsete ja tehniliste kirjelduste ning muude seotud õigusaktide koostamine ja vastuvõtmine (12) (2019. aasta III kvartal – 2021. aasta III kvartal) Funktsionaalsete kirjelduste koostamisel lähtutakse sidusrühmade (ametiasutused ja tööstussektor) vajadustest ja andmete nõutavatest omadustest. Kirjeldused aitavad vältida dubleerimist ja ebakõlasid ning võimaldavad täpsemalt hinnata vajalikku tööd ja ressursse. Nende kaudu saab täpse ettekujutuse vajadustest (nt protsessid ja andmevood tööstuse, liikmesriikide ametiasutuste ja ELi süsteemidega, juurdepääsupoliitika, töödeldavate andmete suuruse määramine), mis võimaldab süsteemiarhitektidel süsteemi tõhusalt kavandada ning hinnata alternatiivsete lahenduste maksumust. Hiljem saavad arendajad ja katsetajad kasutada kirjeldusi juhistena kõigi tehniliste nõuete täitmise kontrollimiseks. Tehniliste kirjeldustega määratakse kindlaks ühtsete kontaktpunktide keskkonna ühiste komponentide tehnilised struktuurid, vormingud ja protokollid, sealhulgas liidesed tööstusega (nt ühtlustatud teavitusliidesmoodul, ühised andmebaasid, kasutajaregister ja juurdepääsu haldamise süsteem). Projektide lõpuleviimise esialgne kava on järgmine. Tabel 5 Komisjoni ülesannete hulka kuuluvad projektid Projekt Tähtaeg (13) Loetelu sisenemise ülddeklaratsiooni teabe kohta, mis tuleb teha kättesaadavaks riiklikele merenduse ühtsetele kontaktpunktidele. 2021. aasta III kvartal Teavituse ühtlustatud liidesmooduli tehnilised kirjeldused 2021. aasta III kvartal Graafilise kasutajaliidese ühised funktsioonid 2021. aasta III kvartal Ühtlustatud digitaalsete arvutustabelite vormid 2021. aasta III kvartal Liikmesriikide tugiveebisaidi ühtlustatud struktuur 2021. aasta III kvartal Saabumis- ja väljumisaegade tehnilised kirjeldused 2021. aasta III kvartal Riiklike merenduse ühtsete kontaktpunktide internetiaadresside ühtlustatud vormi tehnilised kirjeldused 2021. aasta III kvartal Kasutajaregistri ja juurdepääsu haldamise süsteemi tehnilised kirjeldused 2021. aasta III kvartal Ühtsete kontaktpunktide keskkonna laevaandmebaasi tehnilised kirjeldused 2021. aasta III kvartal Ühise asukohaandmebaasi tehnilised kirjeldused 2021. aasta III kvartal Ohtlike kaupade andmebaasi tehnilised kirjeldused 2021. aasta III kvartal Sõnumite rakendusjuhend 2022 (esialgne) Vastussõnumid ametiasutuste kinnituste ja otsuste jaoks 2023 (esialgne) Deklarantidele kahe sadamakülastuse vahelisel ajal kättesaadavaks tehtavate andmete loetelu 2023 (esialgne) Loetelu andmetest, mis tuleb SafeSeaNeti kaudu teha riiklikele merenduse ühtsetele kontaktpunktidele kättesaadavaks. 2023 (esialgne) Laeva sanitaarkontrolli ühise andmebaasi tehnilised kirjeldused 2023 (esialgne) Ühise suunamisteenuse tehnilised kirjeldused 2024. aasta III kvartal

Etapp 2: Tehnilise rakendamise etapp – EL ja liikmesriigid (2021. aasta III kvartal – 2022. aasta IV kvartal) Selles etapis korraldatakse kesksete ja riiklike süsteemide pakkumismenetlus (komisjon, Euroopa Meresõiduohutuse Amet ja liikmesriigid) ning neid rakendatakse vastavalt tehnilistele kirjeldustele. Eelkõige eeldatakse, et ühtlustatud teavitusliidesmooduli esimene väljalase valmib 2022. aasta kolmandas kvartalis. Tuleb ette näha dokumendid (nt majutusinfrastruktuuri nõuded, paigaldusjuhendid, süsteemiliideste juhendid) ja koolitus. Eri komponentide kasutuselevõtu esialgne kava on järgmine. Tabel 6 Komisjoni ülesannete loetelu Ülesanne Tähtaeg Ühtlustatud teavitusliidesmooduli esimene arendus 2022. aasta III kvartal Kasutajaregistri loomine 2023 (esialgne) Juurdepääsu haldamise süsteemi loomine 2023 (esialgne) Laevaandmebaasi loomine 2023 (esialgne) Ohtlike kaupade andmebaasi loomine 2023 (esialgne) Ühise asukohaandmebaasi loomine 2023 (esialgne) Laeva sanitaarkontrolli andmebaasi loomine 2024 (esialgne) Ühise suunamisteenuse väljatöötamine 2024. aasta IV kvartal

Etapp 3: Esialgne testimisetapp – haldusasutused (2023. aasta I kvartal – 2024. aasta II kvartal) (14) Selles etapis peaksid nii komisjon kui ka iga liikmesriik tegema tehnilised testid ning funktsionaalsed ja mittefunktsionaalsed katsed. Funktsionaalsete katsete abil kontrollitakse funktsionaalsetes kirjeldustes esitatud toiminguid või funktsioone ning vastatakse küsimustele „Kas kasutaja saab seda teha?“ või „Kas konkreetne funktsioon toimib?“ Mittefunktsionaalsed katsed hõlmavad selliseid aspekte nagu skaleeritavus ja muu tulemuslikkus, toimivus teatavate piirangute puhul ning turvalisus. Sõltuvalt testimise tulemustest võidakse nõuda mitut ühtlustatud teavitusliidesmoodulit või muid komponente. Komisjoni talitused osutavad liikmesriikide ametiasutustele ühtlustatud teavitusliidesmooduli konfigureerimisel ja seadistamisel tehnilist abi ning testivad iga liikmesriigiga selle toimivust, et paigaldamine oleks edukas ja täielik.

Etapp 4: Täiendavad tehnilised kirjeldused ja muudatused (2023. aasta II kvartal – 2024. aasta II kvartal) See etapp võib osaliselt kattuda 3. etapiga. Komisjon võtab rakendusaktid (15) vastu tõenäoliselt 2023. aasta teisel poolel, et määrata kindlaks ühtsete kontaktpunktide keskkonna andmed, mida saab sadamasse saabumisel uuesti kasutada ja mida saab SafeSeaNeti kaudu jagada. Samuti töötab ta välja vastussõnumid ametiasutuste kinnituste ja otsuste jaoks. Vajaduse korral määratakse kindlaks SafeSeaNeti andmevahetusmehhanismid ja liidesed, sealhulgas vajalikud turvameetmed. Enne Euroopa merenduse ühtsete kontaktpunktide keskkonna määruse täielikku kohaldamist muudetakse kasutajaliidese ja toimingute kontrolldokumenti (IFCD), SafeSeaNeti viitejuhendit ja asjaomaseid dokumente (16). Kui komisjon teatab uutest aruandluskohustustest ja kiidab need heaks kooskõlas määruse artiklitega 3 ja 4, võtab ta vastu delegeeritud õigusakti, millega muudetakse lisa, ning uued andmeelemendid lisatakse ühtsete kontaktpunktide keskkonna andmestusse. Seejärel ajakohastab komisjon ühtlustatud teavitusliidesmoodulit. On ette nähtud, et komisjon võtab vastu rakendusakti laeva sanitaarkontrolli ühise andmebaasi kohta (17).

Etapp 5: Rakendamine ja teine testimiseetapp – tööstus ja uued süsteemid (2024. aasta I kvartal – kohaldamise kuupäev) Kui vajalikud tehnilised kirjeldused on vastu võetud ning liidesed ja muud komponendid kehtestatud, eeldatakse, et tööstusharu arendab ja testib oma ühendusi ja nendega seotud menetlusi. Üldine aruandluskeskkond viiakse kooskõlla muude ELi algatuste raames välja töötatud uute süsteemidega. Iga liikmesriik peaks looma tehnilise kasutajatoe ja võrgus tugiveebisaidi. Kohaldamise kuupäevaks uuendab komisjon riiklike merenduse ühtsete kontaktpunkte ja SafeSeaNeti, et vahetada asjakohaseid andmeid kooskõlas määruse artikliga 8.

Etapp 6: Esialgne käitamisetapp (2025. aasta I kvartal – kohaldamise kuupäev) Selles etapis saavad tööstus ja liikmesriigid kontrollida keskkonna toimimist.

Etapp 7: Kohaldamise etapp (kohaldamise kuupäev – alates) Alates määruse kohaldamise kuupäevast esitatakse kogu teavituskohustuste täitmiseks vajalik teave, kasutades ja järgides ühtsete kontaktpunktide keskkonna andmestut ning kasutades ühtlustatud liideseid või vajaduse korral muid teavitusvahendeid. Iga liikmesriik tagab kasutajatoe pakkumise esimese 12 kuu jooksul (alates 15. augustist 2025) ja võrgus tugiveebisaidi pakkumise nende riikliku merenduse ühtse kontaktpunkti jaoks selgete juhistega asjaomase liikmesriigi ametlikus keeles (ametlikes keeltes) ja asjakohasel juhul rahvusvaheliselt kasutatavas keeles.

(1) Euroopa Parlamendi ja nõukogu 20. juuni 2019. aasta määrus (EL) 2019/1239, millega luuakse Euroopa merenduse ühtsete kontaktpunktide keskkond ja tunnistatakse kehtetuks direktiiv 2010/65/EL (ELT L 198, 25.7.2019, lk 64). https://eur-lex.europa.eu/eli/reg/2019/1239/oj

(2) Käesoleva dokumendi koostamisel konsulteeriti liikmesriikide merendus- ja tolliekspertidega merendusvaldkonna digitaalsüsteemi ja -teenuste kõrgetasemelises korraldusrühmas ning tollisüsteemi rühmas.

(3) Nagu on kehtestatud komisjoni otsusega (EL) 2016/566; https://ec.europa.eu/transparency/regexpert/index.cfm?do=groupDetail.groupDetail&groupID=3450

(4) Vt määruse artikli 11 lõige 3.

(5) Vt määruse artikli 6 lõiked 1 ja 4.

(6) Vt määruse artikli 12 lõige 4.

(7) Vt määruse artikli 14 lõige 4, artikli 15 lõige 4 ja artikli 16 lõige 6.

(8) Vt määruse artikli 8 lõige 5.

(9) Vt määruse artikli 17 lõige 3.

(10) Vt määruse artikli 13 lõige 2.

(11) Vt määruse artikli 6 lõige 2.

(12) Vt tabel 3 eespool.

(13) Dokumentide koostamise kavandatav lõppkuupäev.

(14) Vt määruse artikli 19 punkt f.

(15) Vt määruse artikli 8 lõige 5.

(16) Kõrgetasemeline korraldusrühm kiidab muudatused heaks kooskõlas direktiivi 2002/59/EÜ III lisa punktis 2.2 sätestatud ülesannetega.

(17) Vt määruse artikli 17 lõige 3.